Obecné zastupiteľstvo obce Krakovany v zmysle § 4 ods. 3 písm. p), §6 a §11 ods. 4 písm. g) zákona SNR č. 369/1990 Zb. o obecnom zriadení v znení neskorších právnych predpisov s použitím ustanovenia § 72 od. 2 zákona č. 448/2008 Zúz. o sociálnych službách v znení neskorších právnych predpisov a o zmene a doplnení zákona č. 455/1991 Zb. o živnostenskom podnikaní v znení neskorších predpisov  vydáva toto
VŠEOBECNE  ZÁVAZNÉ NARIADENIE

č. 3/2012

o spôsobe a výške úhrad za sociálne služby

§1

Úvodné ustanovenia
1. Toto všeobecne záväzné nariadenie upravuje, v súlade so zákonom č. 448/2008 Zúz. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov (ďalej len „zákon č. 448/2008 Zúz.“), sumu úhrady za sociálne služby poskytované verejným poskytovateľom, spôsob jej určenia a platenia.
Poskytovateľom sociálnych služieb je za podmienok ustanovených zákonom č. 448/2008Z.z. Obec Krakovany.

2. Obec Krakovany poskytuje základné sociálne poradenstvo a poskytuje alebo zabezpečuje prevádzkovanie:

2.1. zariadenia opatrovateľskej služby

2.2. opatrovateľskej služby 

2.3. služieb jedálne
3. Sociálne služby poskytované verejným poskytovateľom sú financované podľa § 71 ods.. 1 zákona 448/2008 Zúz.

§2
Subjekt povinný platiť úhradu za sociálnu službu (ďalej len „povinný subjekt“)
1. Fyzická osoba, ktorá je v zmysle zákona č. 448/2008 Zúz. o sociálnych službách prijímateľom sociálnej služby je povinná platiť úhradu za sociálnu službu v sume určenej poskytovateľom sociálnej služby, ak zákon č. 448/2008 Zúz. neustanovuje inak.

2. Prijímateľ sociálnej služby, v prípadoch určených zákonom č. 448/2008Z.z. o sociálnych službách, je povinný platiť úhradu za poskytovanú sociálnu službu podľa svojho príjmu a majetku. Príjem a majetok  sa pre tento účel posudzuje podľa osobitného predpisu, zákona 447/2008 Zúz. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.

3. Ak nie je úhradu povinná platiť plnoletá fyzická osoba, ktorá je prijímateľom sociálnej služby, za podmienok stanovených zákonom, sú túto úhradu, alebo jej časť, povinné platiť zákonom stanovené subjekty – postupne rodičia a deti, ak sa ich príjem posudzuje spoločne s príjmom prijímateľa sociálnej služby.
4. Subjekty uvedené v odseku 3 tohto ustanovenie môžu uzatvoriť s poskytovateľom sociálnej služby zmluvu o platení úhrady za sociálnu službu. Ak nedôjde k uzatvoreniu zmluvy, Obec Krakovany rozhodne o povinnosti rodičov alebo detí platiť úhradu za sociálnu službu, alebo jej časť za prijímateľa sociálnej služby, ktorému nevznikla povinnosť platiť úhradu za sociálnu službu alebo jej časť.

5. Ak poskytovateľ sociálnej služby poskytuje sociálne služby vymedzené v § 72 ods. 7 zákona č.448/200/ Zúz. , o ktorých zabezpečenie požiadala obec, prijímateľ sociálnej služby neplatí úhradu za v zákone uvedené služby.

§3

Zmluva o poskytovaní sociálnej služby a úhrada za sociálnu službu

1. Poskytovateľ sociálnej služby poskytuje sociálnu službu na základe zmluvy o poskytovaní sociálnej služby v zmysle § 74 zákona č. 448/200/ Zúz.. Výška úhrady za sociálnu službu sa určuje v závislosti od rozsahu poskytovanej sociálnej služby v konkrétnom prípade, a to za obdobie dohodnuté v zmluve o poskytovaní sociálnej služby.

2. Poskytovateľ sociálnej služby je povinný uzatvoriť písomnú zmluvu o poskytovaní sociálnej služby v prípadoch určených v zákone č. 448/2008Z.z..
3. Osoba, ktorá má záujem o poskytovanie sociálnej služby,  podá písomnú žiadosť o uzatvorenie zmluvy o poskytovaní sociálnej služby Obci Krakovany, alebo ňou zriadenej, alebo založenej právnickej osobe, v súlade so zákonom 448/2008 Zúz.
4. Zmluva o poskytovaní sociálnej služby musí obsahovať náležitosti podľa § 74 ods. 7 zákona 448/200/ Zúz.,  a to:

4.1. označenie zmluvných strán

4.2. druh poskytovanej sociálnej služby

4.3. vecný rozsah sociálnej služby podľa § 15 a formu poskytovania sociálnej služby

4.4. deň začatia poskytovania sociálnej služby

4.5. čas poskytovania sociálnej služby

4.6. miesto poskytovania sociálnej služby

4.7. sumu úhrady za sociálnu službu, spôsob jej určenie a spôsob jej platenia

4.8. podmienky zvyšovania sumy úhrady za sociálnu službu

4.9. dôvody odstúpenia od zmluvy

4.10. sumu nezaplatenej úhrady za sociálnu službu podľa §73 ods. 13

5. Poskytovateľ sociálnej služby nesmie podmieniť uzatvorenie zmluvy peňažným alebo nepeňažným plnením.

6. Verejný poskytovateľ určí sumu úhrady za sociálnu službu, spôsob jej určenie a platenia úhrady zmluvou o poskytovaní sociálnej služby podľa §74 zákona č. 448/200/ Z.z. v súlade s týmto všeobecne záväzným nariadením.

7. Suma úhrady za sociálnu službu nesmie presiahnuť ekonomicky oprávnené náklady vypočítané podľa § 72 ods. 5 a 6 zákona 448/200/Z.z.

Prijímateľ sociálnej služby je povinný  do 8 dní písomne oznámiť obci zmeny v skutočnostiach rozhodujúcich na trvanie odkázanosti na sociálnu službu a poskytovateľovi sociálnej služby, zmeny v príjmových pomeroch, majetkových pomeroch rozhodujúcich na určenie sumy úhrady za sociálnu službu.

§4

Výška úhrady za sociálne služby, splatnosť a spôsob plnenia
I. ZARIADENIE OPATROVATEĽSKEJ SLUŽBY:
1. Úhrada za sociálne služby (odborné, obslužné a ďalšie činnosti) poskytované v zariadení opatrovateľskej služby sa stanovujú nasledovne:
1.1. pomoc pri odkázanosti na pomoci inej fyzickej osoby:
1.1.1. II. stupeň
2,50 € / deň

1.1.2. III. stupeň
3,00 € / deň

1.1.3. IV. stupeň
3,50 € / deň

1.1.4. V. stupeň
4,00 € / deň

1.1.5. VI. stupeň
4,50 € / deň

1.1.6. bezodkladné poskytnutie služby  6,00€ / deň

1.2. ubytovanie:

1.2.1. dvojposteľová izba

4,00 € / deň

1.2.2. štvorposteľová izba

3,00 € / deň

1.3. stravovanie:

stravná jednotka 

4,00 €/deň

z toho:
raňajky 12%
0,48 €


desiata 9%
0,36 €



obed 40%
1,60 €



olovrant 9%
0,36 €



večera
30%
1,20 €






spolu 100%
4,00 €
2. Prijímateľ sociálnej služby platí v deň nástupu do zariadenia. Ďalej platí vždy najneskôr do 25. dňa príslušného mesiaca.
II. Opatrovateľská služba
1. Opatrovateľská služby sa poskytuje v domácnosti prijímateľa sociálnej služby v pracovných dňoch maximálne 7,5 hodiny denne.
2. V prípade, ak o opatrovateľskú službu požiada viacero osôb žijúcich v spoločnej domácnosti, poskytne sa im opatrovateľská služba v rozsahu maximálne 

7,5 hodiny/deň/ domácnosť.

3. Úhrada za poskytnutie sociálnej služby - opatrovateľskej služby v kalendárnom mesiaci sa určí podľa rozsahu hodín poskytovaných úkonov sebaobsluhy, úkonov starostlivosti o domácnosť a základných sociálnych aktivít v prepočte na počet pracovných dní v príslušnom mesiaci.

4.  Úhrada za poskytnutie sociálnej služby - opatrovateľskej služby platí občan podľa skutočného rozsahu poskytovaných úkonov sebaobsluhy, úkonov starostlivosti o domácnosť a základných sociálnych aktivít za kalendárny mesiac, v ktorom sa opatrovateľská služba poskytla, najneskôr do 15. dňa nasledujúceho mesiaca.
5. Úhrada za poskytnutie sociálnej služby – opatrovateľskej služby môže občan platiť v hotovosti do pokladne Obce Krakovany.
6. Výška úhrady za sociálnu službu – opatrovateľskú službu je  1,30 €/ hod. opatrovateľskej služby.

7. Podrobnosti o poskytovaní sociálnej služby sa upravia v Zmluve o poskytovaní sociálnej služby uzatvorenej medzi poskytovateľom a prijímateľom sociálnej služby.

III.  Jedáleň

1. Obec Krakovany poskytuje sociálnu službu v jedálni – stravovanie (výdaj obedov) pre dôchodcov.

2. Stravná jednotka – finančná norma priemerných nákladov na potraviny (suroviny) sa stanovuje na 2,60 € / 1 obed, kde dôchodcom – občanom obce Krakovany, obec prispieva sumou 0,20 € / 1 obed.
3. Úhradu za sociálnu službu v jedálni – stravovanie pre dôchodcov, platí prijímateľ sociálnej služby v hotovosti poverenému zamestnancovi do pokladne zariadenia, najneskôr do 28. dňa príslušného mesiaca.

Obec Krakovany je oprávnená upraviť výšku úhrad, podľa bodu I. tohto ustanovenia v nadväznosti na zmeny ekonomicky oprávnených nákladov, a to zmenou tohto nariadenia.

§5

Spoločné a záverečné ustanovenia

1. Na tomto všeobecne záväznom nariadení sa uznieslo Obecné zastupiteľstvo obce Krakovany na svojom riadnom zasadnutí dňa 13. júna 2012 pod č. 55/4/2012.

2. Toto všeobecne záväzné nariadenia nadobúda účinnosť 1. júla 2012.

3. Účinnosťou tohto všeobecne záväzného nariadenia sa ruší platnosť všeobecne záväzného nariadenia č. 4/2009  v jeho plnom rozsahu.

V Krakovanoch        30.5.2012
















___________










starosta obce

